VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

18/2008. (XII.08.) számú 

r e n d e l e t e

a közoktatási intézmények adatszolgáltatási rendjéről

Vése Község Önkormányzatának Képviselő-testülete a közoktatásról szóló 1993. évi LXXIX. törvény (továbbiakban: Kt.) 40. § (5) bekezdésében foglalt felhatalmazás alapján a közoktatási intézmények adatszolgáltatásáról az alábbi rendeletet alkotja: 

1. §

(1) E rendelet hatálya Vése Község Önkormányzatának (a továbbiakban: önkormányzat) közoktatási intézményeire, valamint ezek pénzügyi-gazdasági feladatait ellátó intézményekre terjed ki.

(2) E rendelet hatálya – az (1) bekezdésben meghatározott intézményeken kívül – az önkormányzat jogszabályban előírt feladatainak teljesítése, illetve statisztikai adatgyűjtés céljából Vése Község közigazgatási területén a nem önkormányzati fenntartásban működő közoktatási intézményekre is kiterjed.
Statisztikai adatszolgáltatás

2. §

A közoktatási intézmény – a külön jogszabályokban meghatározottakon kívül – az önkormányzat számára:

a.) országos, területi, helyi közoktatási felmérések teljesítése,

b.) állami támogatások igénylése,

c.) közoktatási, esélyegyenlőségi tervek elkészítése,

d.) pályázati részvétel,

e.) önkormányzati döntések előkészítése

céljából az intézmény működésével összefüggő statisztikai adatokat szolgáltat.
Személyes adatszolgáltatás

3. §

A közoktatási intézmény – a külön jogszabályokban meghatározottakon kívül – az önkormányzat számára:

a.) ösztöndíjra jogosultság megállapítása,

b.) tankötelezettség teljesítésének megállapítása,

c.) hátrányos helyzet megállapítása,

d.) térítési díj és tandíj kedvezményre jogosultság ellenőrzése,

e.) szolgáltatások igénybevételére való jogosultság ellenőrzése,

f.) társulási és egyéb szerződési kötelezettségek teljesítése,

g.) kérelmek elbírálása, 

h.) fellebbezések elbírálása

céljából az óvodai nevelésben, az iskolai oktatásban-nevelésben, kollégiumi nevelésben, művészeti képzésben részt vevőkkel összefüggő adatokat szolgáltat.
Tervezési, pénzügyi adatszolgáltatás

4. §

A közoktatási intézmény – a külön jogszabályokban meghatározottakon kívül – az önkormányzat számára:

a.) műszaki állapot felmérése,

b.) költségvetési, gazdálkodási tervezés,

c.) beruházások előkészítése,

d.) vagyonfelhasználás ellenőrzése,

e.) gazdálkodás szabályszerűségének ellenőrzése,

f.) pénzügyi, számviteli rend ellenőrzése,

g.) foglalkoztatási, munkaügyi előírások betartásának ellenőrzése

céljából az intézmény vagyonával, foglalkoztatási, gazdálkodási helyzetével összefüggő adatokat szolgáltat.

Adatszolgáltatás teljesítése

5. §

(1) Az adatszolgáltatást az önkormányzat által kiküldött adatlapon, ennek hiányában az önkormányzat által meghatározott módon, teljes körűen, a rendelkezésben meghatározott időpontig és adathordozón, térítésmentesen kell teljesíteni.

(2) A személyes adatok kezelése során a külön jogszabályban
 meghatározottak szerint kell eljárni.

(3) Az adatszolgáltatás megtagadását az adatszolgáltató a jogszabályi alap megjelölésével indokolni köteles.
6. §

E rendelet 2009. január 1. napján lép hatályba. Kihirdetéséről a körjegyző gondoskodik.
V é s e, 2008. december 8.

Bertók László





Bertók Katalin 

Polgármester





körjegyző

� A személyes adatok védelméről és a közérdekű adatok nyilvánosságáról szóló 1992. évi LXIII. törvény.





